**ДОГОВОР**

**за възлагане и изпълнение на обществена поръчка с предмет „Доставка на преносима PVC настилка за волейбол с аксесоари за съхранение, транспортиране и монтаж“**

**№ . . . . . . . . . . ./. . . . . . . . .2017 г.**

Днес, . . . . . . . . . . . . . . . ., в гр. София, между:

**СДРУЖЕНИЕ „БЪЛГАРСКА ФЕДЕРАЦИЯ ПО ВОЛЕЙБОЛ“**, със седалище и адрес на управление гр. София, бул. В.Левски № 75, ЕИК 121268102, представлявано от Данчо Лазаров – Председател на управителния съвет и представляващ сдружението, наричано за краткост **ВЪЗЛОЖИТЕЛ**, от една страна

**и**

................................................................, със седалище и адрес на управление гр........................, , ЕИК ......................., представлявано от Управителя .................................,наречено за краткост **„ИЗПЪЛНИТЕЛ“,**

на основание чл. 194 във връзка с чл. 20, ал. 3, т. 2 от Закона за обществени поръчки и утвърден от Изпълнителния директор на Българска федерация по волейбол Протокол № ………/………… г. от работа на назначената комисия за отваряне и разглеждане на получената оферта в процедура за възлагане на обществена поръчка, проведена чрез покана до определени лица с предмет: **„Доставка на преносима PVC настилка за волейбол с аксесоари за съхранение, транспортиране и монтаж“,** се сключи настоящият договор за следното,

**І. ПРЕДМЕТ НА ДОГОВОРА**

**Чл.1.** **ИЗПЪЛНИТЕЛЯТ** се задължава през периода на действието на настоящия договор да достави на **ВЪЗЛОЖИТЕЛЯ** преносима PVC настилка за волейбол с аксесоари за съхранение, транспортиране и монтаж, срещу задължението на **ВЪЗЛОЖИТЕЛЯ** да заплати доставеното.

**Чл.2.** Предаването и приемането на преносимата PVC настилка за волейбол и аксесоарите за съхранение, транспортиране и монтаж, се извършва в мястото на доставка – гр.София, на посочен от **ВЪЗЛОЖИТЕЛЯ** адрес.

**Чл.3. (1)** Доставкатана преносимата PVC настилка за волейбол и аксесоарите за съхранение, транспортиране и монтаж се извършва по договорената спецификация и характеристика.

**(2) ВЪЗЛОЖИТЕЛЯТ** упълномощава свой представител, в мястото на доставка**: ………………,** , по приемането на доставката. Телефон за връзка: ……………………………….

**(3)** При промяна на упълномощените служители, **ВЪЗЛОЖИТЕЛЯТ** / **ИЗПЪЛНИТЕЛЯТ** писмено осведомява другата страна в 3 (три) дневен срок от промяната.

**ІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 4.** **(1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена за изпълнение на доставката по чл. 1 в размер на ……. (словом……………….) лв. без включен ДДС, възлизаща на ……. (словом……………….) лв. с ДДС, съгласно ценовото предложение на **ИЗПЪЛНИТЕЛЯ**, представляващо Приложение № 3, неразделна част от договора (наричана по-нататък „**Цената**“ или **„Стойността на Договора“**).

**(2)** В Цената по ал. 1 са включени всички разходи на **ИЗПЪЛНИТЕЛЯ** за изпълнение на договора, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**(3)** Плащането на цената по чл. 4, ал.1 се извършва като Възложителят заплаща авансово ……………………лева (до 20 % от цената по алинея 1) в срок до 15 (петнадесет) работни дни от подписване на настоящия Договор и предоставяне от **ИЗПЪЛНИТЕЛЯ** на **ВЪЗЛОЖИТЕЛЯ** на оригинална фактура.

**(4)** Възложителят заплаща остатъчната сума от цената по алинея 3*(ако е приложимо)* в срок до 30 (тридесет) дни след подписване на Протокол за окончателно изпълнение на договора(доставката на преносимата PVC настилка и аксесоарите за съхранение, транспортиране и монтаж) и издадена оригинална фактура.

**(5)** Всички плащания по този Договор се извършват в лева чрез банков превод по следната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

**(6)** Заплащането се извършва след представяне на оригинал на фактура за дължимата сума, издадена от **ИЗПЪЛНИТЕЛЯ** и представена на **ВЪЗЛОЖИТЕЛЯ**.

**(7)** Задължителни реквизити на фактурата: Сдружение „Българска федерация по волейбол“, БУЛСТАТ: 121268102, МОЛ: Данчо Лазаров, гр. София, бул. В.Левски № 75.

**(8)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 5.** Когато **ИЗПЪЛНИТЕЛЯТ** е сключилдоговор/и за подизпълнение, **ВЪЗЛОЖИТЕЛЯТ** извършва плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**ІІІ. СРОК НА ДОГОВОРА**

**Чл.6.** Настоящият договор влиза в сила от датата на подписването му от двете страни, удостоверена с регистрационния щемпел на БФВ и е със срок на изпълнение до ...........2018 г. или до изчерпване финансовия ресурс на **ВЪЗЛОЖИТЕЛЯ** по чл. 4, ал. 1 от настоящия Договор - което от двете условия настъпи първо по време.

**ІV. САНКЦИИ**

**Чл.7. (1)** В случай, че заверяването на банковата сметка на **ИЗПЪЛНИТЕЛЯ** с дължимата сума не бъде извършено в предвидените за това срокове, както и когато заверяването на банковата сметка на **ИЗПЪЛНИТЕЛЯ** със сумата по чл.4 (3), не бъде извършено в срок до второ число на следващия месец или в първия работен ден след тази дата включително, **ВЪЗЛОЖИТЕЛЯТ** дължи неустойка в размер на 1/360 от законната лихва +10 пункта от дължимата сума за всеки просрочен ден до датата на окончателното й заплащане.

**V. КОНФИДЕНЦИАЛНОСТ**

**Чл. 8.** **ИЗПЪЛНИТЕЛЯТ** се задължава да не разкрива по никакъв начин пред трети лица информация, станала му известна при и по повод изпълнението на задълженията му по този договор, без съгласието на **ВЪЗЛОЖИТЕЛЯ**, освен ако предоставянето на информация не произтича от конкретно законово задължение.

**Чл. 9.** **ИЗПЪЛНИТЕЛЯТ** се задължава да не използва информация, станала му известна при и по повод изпълненията на задълженията му по този договор, за своя изгода или за изгода на трети лица.

**VI. ИЗМЕНЕНИЯ НА ДОГОВОРА**

**Чл. 10.** Настоящият договор може да бъде изменян само на основанията за това, предвидени в чл. 116 от Закона за обществените поръчки.

**VII. ПРЕКРАТЯВАНЕ НА ДОГОВОРА**

Чл. 11. (1) Договорът се прекратява в следните случаи:

(а) с изтичане на срока или при достигане на максималната стойност на договора, което от двете събития настъпи първо;

(б) по взаимно съгласие;

(в) от страна на ВЪЗЛОЖИТЕЛЯ, по реда на чл. 118, ал. 1 от ЗОП;

(г) поради виновно неизпълнение на задълженията на някоя от страните. В този случай изправната страна поканва неизправната да изпълни задълженията си в подходящия за това срок, като предупреждава, че за неизпълнение на срока, ще счита договора за прекратен;.

(д) с едномесечно писмено предизвестие на всяка една от страните, отправено до другата страна.

**(е) ВЪЗЛОЖИТЕЛЯТ** има право да прекрати настоящия договор едностранно, без предизвестие:

1. ако в резултат на обстоятелства, възникнали след сключването му, не е в състояние да изпълнява своите задължения - с писмено уведомяване на **ИЗПЪЛНИТЕЛЯ**;

2. в случай на системно неточно изпълнение на задълженията от **ИЗПЪЛНИТЕЛЯ;**

3. при възникване на обстоятелствата по чл. 118, ал. 1, т. 2 или 3 от ЗОП.

**(2)** При прекратяване на договора, страните задължително уреждат и финансовите си взаимоотношения.

Чл. 12. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния български съд.

**VIII. ОБЩИ УСЛОВИЯ**

**Чл. 13.** (1) Във връзка с изпълнението на договора страните се задължават да спазват изискванията за защита на личните данни съобразно разпоредбите на Закона за защита на личните данни.

(2) Настоящият договор се състави и подписа в два еднообразни екземпляра - един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**Приложения**:

1. Спецификация - Приложение № 1;

2. Техническо предложение на **ИЗПЪЛНИТЕЛЯ** – Приложение № 3;

3. Ценово предложение на **ИЗПЪЛНИТЕЛЯ** - Приложение № 4;

**ВЪЗЛОЖИТЕЛ: ИЗПЪЛНИТЕЛ:**

Сдружение „Българска федерация по волейбол“